
TISZTELT KÉPVISELŐ - TESTÜLET!

2016 évi elfogadott költségvetésünket a már ismert várható teljesítések valamint a pluszként jelentkező bevételek ismeretében még a 2016. évi zárszámadásunk elfogadása előtt módosítani szükséges. Költségvetésünk főösszegét 3.267 ezer Ft-al kell módosítanunk. A bevételeink ezzel az összeggel növekedtek. Ezek a tételek a következők:  
Pályáztunk szociális célú tüzifára, melynek összege 445 ezer ft. Ezen összeggel módosítottuk mind a bevételeinket mind pedig a kiadásainkat. Bevételeinket az állami támogatások tekintetében,a kiadásunkat pedig a szociális ellátások jogcímeinél. Ugyanezen jogcíme negyedévente igénylésre került a falugondnoki szolgálat szociális ágazati pótléka. Ez járulékokkal együtt 137 ezer ft-ot jelentett.
Pályáztunk a Közművelődési  érdekeltségnövelő pályázaton eszközbeszerzésre, melynek elnyert 188 ezer ft-os összege a dologi kiadásaimkat módosította a működési célú állami támogatás bevételein túl. 2016 évben is kétszer fizettünk állami támogatásból a gyermekvédelmi támogatásban részesülőknek  természetben nyújtott erzsébet utalványt.
Módosításra került a saját működési bevételünk előirányzata is a többletbevételek miatt.
A viharkár miatt a biztosító 300 ezer ft-ot térített az önkormányzatnak. Kaptunk költségtérítést a Sáskai erdőbirtokosságtól , beérkezett a földbérlet, kultúrbérlet,valamint kaptunk az eon-tól 100 ezer ft-os villanyszámla visszatérítést. ezen bevételi előirányzat növekedéseket tartalékba helyeztük.
Költségvetésünk elfogadásakor a pénzmaradványunk 8.891 ezer ft-tal került elfogadásra A 2015 évi zárszámadás lezárása után pénzmaradványunk 561 ezer ft-tal változott. A tárgyévi államháztartáson belüli megelőlegezés összege a pénzmaradványunkat növelte, így 10.854 ezer ft- ra kellett módosítanunk. A Módosítás összege részben tartalékba került, részben pedig a működésre átadott pénzeszközök összegeit a teljesítésnek megfelelően növelte.
Kaptunk állami támogatás előleget 2016 évben aminek az idei évtől kell hogy legyen előirányzata , mind a kiadások mind a bevételek tekintetében. A bevételeknél jóváírjuk, mint előleget a kiadásoknál pedig visszafizetésként tartjuk nyilván.
A 2016 évet várhatóan 14.948 ezer ft pénzmaradvánnyal zárjuk.

Ezúton kérem a Tisztelt Képviselőtestületet, hogy a 2016. évi költségvetést módosító rendeltünket megvitatni és elfogadni szíveskedjenek.
 
 

S á s k a , 2017. január 18.

